Ainoaan käsittelyyn esitellään päiväjärjestyksen 3. asia. Nyt tehdään päätös Suna Kymäläisen ynnä muiden välikysymykseen eriarvoistumisesta. Keskustelu päättyi 7.12.2017 pidetyssä täysistunnossa. Keskustelussa ovat Suna Kymäläinen Antti Rinteen kannattamana, Ville Tavio Leena Meren kannattamana, Anna-Maja Henriksson Stefan Wallinin kannattamana ja Antero Laukkanen Sari Essayahin kannattamana tehneet ehdotukset epäluottamuslauseen antamisesta valtioneuvostolle. Ehdotukset on monistettuna jaettu edustajille. (Pöytäkirjan liite 3A)
Ehdotuksista on äänestettävä. Ensin äänestetään Suna Kymäläisen ehdotuksesta Ville Tavion ehdotusta vastaan, sitten voittaneesta Antero Laukkasen ehdotusta vastaan ja tässä äänestyksessä voittaneesta Anna-Maja Henrikssonin ehdotusta vastaan. Lopuksi äänestetään siitä, nauttiiko valtioneuvosto eduskunnan luottamusta.
Toiseen käsittelyyn ja ainoaan käsittelyyn esitellään päiväjärjestyksen 4. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Ville Vähämäki Toimi Kankaanniemen kannattamana ehdottanut, että lakiehdotukset hylätään. Lisäksi keskustelussa on Riitta Myller Pilvi Torstin kannattamana tehnyt vastalauseen 1 mukaiset kolme lausumaehdotusta, Ozan Yanar Outi Alanko-Kahiluodon kannattamana tehnyt vastalauseen 2 mukaiset kaksi lausumaehdotusta ja Li Andersson Silvia Modigin kannattamana tehnyt vastalauseen 3 mukaiset kaksi lausumaehdotusta.
Ensin on äänestettävä lakiehdotusten hyväksymisestä tai hylkäämisestä.
Lopuksi on päätettävä lausumaehdotuksista.
Arvoisa puhemies! Tarkoitukseni oli 10. kohdassa äänestää "jaa".
Merkitään tämä.
Toiseen käsittelyyn esitellään päiväjärjestyksen 5. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Pilvi Torsti Sami Savion kannattamana ehdottanut, että lakiehdotukset hylätään.
Toiseen käsittelyyn esitellään päiväjärjestyksen 6. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Ritva Elomaa Sami Savion kannattamana tehnyt lausumaehdotuksen, joka on monistettuna jaettu edustajille. (Pöytäkirjan liite 6A)
Lopuksi on päätettävä keskustelussa tehdystä lausumaehdotuksesta.
Toiseen käsittelyyn esitellään päiväjärjestyksen 7. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Arja Juvonen Sami Savion kannattamana tehnyt vastalauseen mukaisen lausumaehdotuksen.
Lopuksi on päätettävä keskustelussa tehdystä lausumaehdotuksesta.
Toiseen käsittelyyn esitellään päiväjärjestyksen 8. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Arja Juvonen Sami Savion kannattamana ehdottanut, että lakiehdotus hylätään, sekä tehnyt vastalauseen mukaiset neljä lausumaehdotusta.
Ensin on äänestettävä lakiehdotuksen hyväksymisestä tai hylkäämisestä.
Lopuksi on päätettävä lausumaehdotuksista.
Toiseen käsittelyyn ja ainoaan käsittelyyn esitellään päiväjärjestyksen 9. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Arja Juvonen Sami Savion kannattamana ehdottanut, että lakiehdotukset hylätään sekä tehnyt vastalauseen 2 mukaisen lausumaehdotuksen. Lisäksi keskustelussa on Outi Alanko-Kahiluoto Ozan Yanarin kannattamana ehdottanut, että toimenpidealoite hyväksytään vastalauseen 3 mukaisesti.
Ensin on äänestettävä lakiehdotusten hyväksymisestä tai hylkäämisestä.
Seuraavaksi on päätettävä toimenpidealoitetta koskevasta ehdotuksesta.
Lopuksi on päätettävä lausumaehdotuksesta.
Toiseen käsittelyyn esitellään päiväjärjestyksen 10. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Satu Hassi Silvia Modigin kannattamana ehdottanut, että lakiehdotukset hylätään.
Toiseen käsittelyyn esitellään päiväjärjestyksen 11. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Li Andersson Pilvi Torstin kannattamana tehnyt lausumaehdotuksen, joka on monistettuna jaettu edustajille. (Liite 11A)
Lopuksi on päätettävä lausumaehdotuksesta.
Toiseen käsittelyyn esitellään päiväjärjestyksen 12. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa. Keskustelussa on Ville Tavio Sami Savion kannattamana ehdottanut, että lakiehdotukset hylätään.
Toiseen käsittelyyn esitellään päiväjärjestyksen 13. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 4.12.2017 pidetyssä täysistunnossa Keskustelussa on Satu Hassi Krista Mikkosen kannattamana ehdottanut, että lakiehdotus hylätään.
Ensimmäiseen käsittelyyn esitellään päiväjärjestyksen 14. asia. Käsittelyn pohjana on sosiaali- ja terveysvaliokunnan mietintö StVM 18/2017 vp. Yleiskeskustelu asiasta päättyi 4.12.2017 pidetyssä täysistunnossa. Nyt käsitellään muutosehdotukset.
Arvoisa puhemies, värderade talman! Ehdotan, että 7 § muutetaan vastalauseen 2 mukaisesti.
Värderade talman! Kannatan.
Arvoisa puhemies! Teen vastalauseen 1 mukaisen muutosehdotuksen 7 §:ään.
Arvoisa puhemies! Kannatan.
Veronica Rehn-Kivi on Joakim Strandin kannattamana ehdottanut, että pykälä hyväksytään vastalauseen 2 mukaisena. Arja Juvonen on Sami Savion kannattamana ehdottanut, että pykälä hyväksytään vastalauseen 1 mukaisena.
Veronica Rehn-Kiven ehdotus ja Arja Juvosen ehdotus koskevat samaa pykälää. Ensin äänestetään Veronica Rehn-Kiven ehdotuksesta Arja Juvosen ehdotusta vastaan ja sitten voittaneesta mietintöä vastaan.
Ensimmäiseen käsittelyyn esitellään päiväjärjestyksen 15. asia. Käsittelyn pohjana on sivistysvaliokunnan mietintö SiVM 15/2017 vp. Yleiskeskustelu asiasta päättyi 4.12.2017 pidetyssä täysistunnossa. Nyt käsitellään muutosehdotukset.
Arvoisa puhemies! Teen vastalauseen mukaisen muutosesityksen 1. lakiehdotuksen 7 a §:ään.
Arvoisa puhemies! Kannatan Anderssonin esitystä.
Li Andersson on Silvia Modigin kannattamana ehdottanut, että pykälä hyväksytään vastalauseen mukaisena.
Arvoisa puhemies! Teen vastalauseen mukaisen muutosesityksen 2. lakiehdotuksen 8 a §:ään.
Arvoisa puhemies! Kannatan Anderssonin tekemää esitystä.
Li Andersson on Silvia Modigin kannattamana ehdottanut, että pykälä hyväksytään vastalauseen mukaisena.
Arvoisa puhemies! Teen vastalauseen mukaisen muutosesityksen 3. lakiehdotuksen 3 §:ään.
Arvoisa puhemies! Kannatan.
Pilvi Torsti on Li Anderssonin kannattamana ehdottanut, että pykälä hyväksytään vastalauseen mukaisena.
Ensimmäiseen käsittelyyn esitellään päiväjärjestyksen 16. asia. Käsittelyn pohjana on sivistysvaliokunnan mietintö SiVM 17/2017 vp. Yleiskeskustelu asiasta päättyi 4.12.2017 pidetyssä täysistunnossa. Nyt käsitellään muutosehdotukset.
Arvoisa puhemies! Teen vastalauseemme mukaiset muutosehdotukset 9, 10 ja 24 §:ään.
Arvoisa puhemies! Kannatan edustaja Savion esityksiä.
Sami Savio on Ritva Elomaan kannattamana ehdottanut, että 9, 10 ja 24 §:t hyväksytään vastalauseen mukaisina.
Ensimmäiseen käsittelyyn esitellään päiväjärjestyksen 17. asia. Käsittelyn pohjana on sivistysvaliokunnan mietintö SiVM 18/2017 vp. Yleiskeskustelu asiasta päättyi 4.12.2017 pidetyssä täysistunnossa. Nyt käsitellään muutosehdotukset.
Arvoisa puhemies! Teen vastalauseemme mukaiset muutosehdotukset pykäliin 5 ja 8.
Arvoisa puhemies! Kannatan edustaja Savion esityksiä.
Sami Savio on Ritva Elomaan kannattamana ehdottanut, että 5 ja 8 §:t hyväksytään vastalauseen 1 mukaisina.
Ensimmäiseen käsittelyyn esitellään päiväjärjestyksen 18. asia. Käsittelyn pohjana on hallintovaliokunnan mietintö HaVM 24/2017 vp. Yleiskeskustelu asiasta päättyi 4.12.2017 pidetyssä täysistunnossa. Nyt käsitellään muutosehdotukset.
Arvoisa rouva puhemies! Teen esityksen vastalauseen 1 mukaisesti 36 §:ään.
Arvoisa puhemies! Kannatan.
Arvoisa puhemies! Teen vastalauseen 2 mukaisen ehdotuksen.
Arvoisa puhemies! Kannatan.
Sirpa Paatero on Joona Räsäsen kannattamana ehdottanut, että pykälä hyväksytään vastalauseen 1 mukaisena. Matti Semi on Jari Myllykosken kannattamana ehdottanut, että pykälä hyväksytään vastalauseen 2 mukaisena.
Sirpa Paateron ehdotus ja Matti Semin ehdotus koskevat samaa pykälää. Ensin äänestään Matti Semin ehdotuksesta Sirpa Paateron ehdotusta vastaan ja lopuksi voittaneesta mietintöä vastaan.
Arvoisa rouva puhemies! Teen esityksen vastalauseen 1 mukaisesti 55 §:ään.
Arvoisa puhemies! Kannatan.
Arvoisa puhemies! Teen vastalauseen 2 mukaisen esityksen.
Arvoisa rouva puhemies! Kannatan edustaja Semin tekemää esitystä.
Sirpa Paatero on Joona Räsäsen kannattamana ehdottanut, että pykälä hyväksytään vastalauseen 1 mukaisena. Matti Semi on Jari Myllykosken kannattamana ehdottanut, että pykälä hyväksytään vastalauseen 2 mukaisena.
Sirpa Paateron ehdotus ja Matti Semin ehdotus koskevat samaa pykälää. Ensin äänestään Sirpa Paateron ehdotuksesta Matti Semin ehdotusta vastaan ja lopuksi voittaneesta mietintöä vastaan.
Toiseen käsittelyyn esitellään päiväjärjestyksen 20. asia. Nyt voidaan hyväksyä tai hylätä lakiehdotukset, joiden sisällöstä päätettiin ensimmäisessä käsittelyssä.
Arvoisa rouva puhemies! Tässä hallituksen esityksessä korotetaan muun muassa takuueläkettä, ja täytyy sanoa, että vaikka tämä suunta on hyvä, että takuueläkkeeseen tulee pieni korotus, niin perussuomalaisten mielestä se on kuitenkin riittämätön ja omassa esityksessämme esitimme siihen enemmän resurssia. Meidän mielestämme eläkeläiset, niin takuueläkeläiset kuin myös nämä pieneläkeläiset, jotka ovat sillä hyvin pienellä työeläkkeellä ja sinnittelevät, ansaitsevat kaiken sen huomion, minkä yhteiskunta pystyy heille antamaan ja tarjoamaan. Siinä mielessä ei takuueläkeläisten eikä ylipäänsäkään eläkeläisten asia ole vielä valmis tälläkään hallituksen esityksellä. Perussuomalaisten mielestä korotus olisi voinut olla vieläkin korkeampi, ja meillä oli esityksessä myös korotuksia vammaisetuuteen ja ammatilliseen koulutukseen.
Tässä kohtaa keskustelu ja asian käsittely keskeytetään suuren valiokunnan kokouksen vuoksi.